Suchinthana/ta-wikipedia huggingface dataset:
தமிழ்நாட்டில் உள்ளாட்சி அமைப்புகளுக்கான தேர்தல்கள்

தமிழ்நாடு உள்ளாட்சி அமைப்புகளுக்கான தேர்தல் என்பது நகர்ப்புற மற்றும் கிராமப்புற உள்ளாட்சி அமைப்புகளுக்கு பிரதிநிதிகளை தேர்ந்தெடுக்க ஐந்து ஆண்டுகளுக்கு ஒரு முறை  நடத்தப்படுவதாகும். இந்தத் தேர்தல் தமிழ்நாடு மாநில தேர்தல் ஆணையத்தால் நடத்தப்படுகிறது

தமிழ்நாட்டில் உள்ளாட்சி அமைப்புகள்
நகா்ப்புற உள்ளாட்சி அமைப்புகளில் 21 மாநகராட்சிகள், 150 நகராட்சிகள் மற்றும் 561 பேரூராட்சிகள் ஆகியவை அடங்கும். கிராமப்புற உள்ளாட்சி அமைப்புகளில் 12,620 கிராம ஊராட்சிகள், 385 ஊராட்சி ஒன்றியங்கள், 36 மாவட்ட ஊராட்சிகள் உள்ளன.

முந்தைய தேர்தல்கள் 
அக்டோபர் 1996 இல் தமிழ்நாட்டிலுள்ள உள்ளூர் அமைப்புகளுக்கு முதல் தேர்தல் நடைபெற்றது. அக்டோபர் 2001 மற்றும் அக்டோபர் 2006 இல் அடுத்தடுத்த தேர்தல்கள் நடத்தப்பட்டன. அக்டோபர் 2011 - 17, அக்டோபர் 2011 மற்றும் 19 அக்டோபர் 2011 அன்று நடைபெற்ற இரண்டு கட்டங்களில் உள்ளூர் சபைகளுக்கான தேர்தல்கள் நடைபெற்றன.

2011 தேர்தல்கள்

2019 தேர்தல்கள்

மேற்கோள்கள் 

தமிழ்நாடு உள்ளாட்சித் தேர்தல்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
புதுக்கோட்டை தொடருந்து நிலையம்

புதுக்கோட்டை தொடருந்து நிலையம் (Pudukkottai railway station, நிலையக் குறியீடு:PDKT) இந்தியாவின், தமிழ்நாடு மாநிலத்தில், புதுக்கோட்டை நகரில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. இந்த நிலையம் திருச்சிராப்பள்ளி - காரைக்குடி வழித்தடத்தில் உள்ள ஒரு முக்கிய தொடருந்து நிலையமாகும். இந்த நிலையம் தமிழகத்தின், தென்மாவட்டங்களுக்கு மாற்று இரயில் பாதையாகவும் செயல்படுகிறது.

வரலாறு 
1886 ஆம் ஆண்டின் தொடக்கத்தில், புதுக்கோட்டையை தொடருந்து மூலம் திருச்சி மற்றும் பிற இடங்களுடன் இணைக்கும் திட்டம் செயல்படுத்தப்பட்டது. ஆனால் அப்போது தென்னிந்தியாவின் பிற பகுதிகள் ஆங்கிலேயர் ஆட்சியின் கீழ் இருந்தபோது, ​​புதுக்கோட்டை சமஸ்தானம் ஒரு மன்னரால் ஆளப்பட்டதால், இவர்களுக்கிடையில் முன்மொழியப்பட்ட ரயில் பாதையின் செலவுத் தொகை பங்கீடு குறித்து நீடித்த பேச்சுவார்த்தைகள் நடந்தன.  பின்னர், ஒரு வழியாக 35 ஆண்டுகளுக்கு பிறகு 1921ஆம் ஆண்டில், திருச்சிராப்பள்ளி- புதுக்கோட்டை- காரைக்குடி பாதையின் போக்குவரத்துக்கான செலவு கணக்கெடுப்பானது, தென்னிந்திய இரயில்வேயின் (எஸ்.ஐ.ஆர்) ராவ் சாஹிப் எஸ்.கிருஷ்ணமாச்சாரியால் எடுக்கப்பட்டது. இதில் இரயில் பாதை அமைப்பதற்கான செலவு மைலுக்கு, ரூ. 1.32 லட்சம் வரை செலவாகும் என்று மதிப்பிடப்பட்டது. ஒரு குறுகிய கால கட்டுமானத்திற்குப் பிறகு, திருச்சிராப்பள்ளி - புதுக்கோட்டை வழித்தடமானது ஏப்ரல் 17, 1929 இல் திறக்கப்பட்டது மற்றும் சூலை 1, 1930 அன்று புதுக்கோட்டை - மானாமதுரை வழித்தடமானது திறக்கப்பட்டது.

அமைவிடம் 
இந்த தொடருந்து நிலையம் புதிய பேருந்து நிலையத்திலிருந்து சுமார் 2.1 கிலோமீட்டர் (1.3 மைல்) தொலைவில் அமைந்துள்ளது. இது நகரத்திலிருந்து வெகு தொலைவில் அமைந்துள்ளதால் இதை எளிதில் அணுக முடியாது. இதை ஒரு வாடகையுந்து அல்லது ஆட்டோ ரிக்சா மூலம் அணுகலாம். பாதை மாற்றத்திற்கு முன், நிலையத்தில் 3 தடங்கள் மட்டுமே இருந்தன. இப்போது சரக்கு தொடருந்துகளை கையாள, கூடுதல் நான்காவது பாதை அமைக்கப்பட்டுள்ளது. எதிர்காலத்தில் தொடருந்து நிலையத்தை விரிவுபடுத்துவதற்கு கணிசமான அளவு இடமும் உள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை கோட்டத்தில் 15 நிலையங்கள் தேர்ந்தெடுக்கப்பட்டன, புதுக்கோட்டை தொடருந்து நிலையத்தை புதுப்பிக்கும் பணிக்கு 10.15 கோடி  ரூபாய் ஒதுக்கப்பட்டுள்ளது.

சேவைகள் 
திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.

மேற்கோள்கள்

வெளியிணைப்புகள் 
 புதுக்கோட்டை தொடருந்து நிலையம் Indiarailinfo.

புதுக்கோட்டை மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
கன்னியாகுமரி புனே விரைவுவண்டி

கன்னியாகுமரி-புனே விரைவுவண்டி (Kanyakumari–Pune Express) அல்லது ஜெயந்தி ஜனதா விரைவுவண்டி என்பது இந்திய இரயில்வேக்கு சொந்தமான ஒரு விரைவு தொடருந்து ஆகும். இது தமிழ்நாட்டின் கன்னியாகுமரி தொடருந்து நிலையத்திலிருந்து மகாராட்டிர மாநிலம் புனேயில் உள்ள புனே சந்திப்பு தொடருந்து நிலையம் இடையே இயக்கப்படுகிறது.

விளக்கம்
புனேயிலிருந்து தென்னிந்தியாவிற்குச் செல்லும் முதல் மற்றும் பழமையான தொடருந்து சேவை இதுவாகும். ஆரம்பத்தில் விக்டோரியா முனையம் (மும்பை சிஎஸ்டி) முதல் கொச்சி துறைமுக முனையத்திற்கு இந்த சேவை செயல்பட்டு வந்தது. பின்னர் அது திருவனந்தபுரம், பின்னர் நாகர்கோவில் மற்றும் கன்னியாகுமரி என நீட்டிக்கப்பட்டது. தற்போது புனே - கன்னியாகுமரி இடையே இந்த வண்டி இயக்கப்படுகிறது.

2020 முதல், பூஜ்ஜிய அடிப்படையிலான கால அட்டவணையின்படி, இது புனே வரை மட்டுமே இயங்குகிறது. தொற்றுநோய்களின் போது சேவைகள் நிறுத்தப்பட்ட பின்னர், 31 மார்ச் 2022 அன்று புனேவிற்குத் தொடருந்து தனது முதல் ஓட்டத்தை மேற்கொண்டது. இரயில்பெட்டி இணைப்புத் தொழிற்சாலையில் நிர்மாணிக்கப்பட்ட தொடருந்து பெட்டிகளுக்குப் பதிலாக இணைப்பு ஹாப்மேன் புஷ் (LHB) பெட்டிகளுடன் தொடருந்து இயங்கியது.

இழுவை
முழு வழித்தடமும் இப்போது மின் மயமாக்கப்பட்டதால், இந்த தொடருந்து இப்போது கே.ஒய்.என். (KYN) அடிப்படையிலான டபுள்யூ.ஏ.பி.-7 (WAP-7) மூலம் இரு திசைகளிலும் இழுத்துச் செல்லப்படுகிறது.

வண்டி எண், பயண நேரம்
16382 கன்னியாகுமரி - புனே தொடருந்து 2135 கிலோமீட்டர் தூரத்தை 47 மணி 05 நிமிடங்களில் (45.35 கிமீ/மணி) கடக்கின்றது. இதே தூரத்தினை 44 மணி நேரம் 30 நிமிடங்களில் (47.98 கிமீ/மணி) 16381 புனே-கன்னியாகுமரி விரைவுவண்டியாகக் கடக்கிறது.

வழித்தடம்
கன்னியாகுமரியியிலிருந்து நாகர்கோவில் சந்திப்பு, திருவனந்தபுரம் மத்தி, பரவூர், கொல்லம் சந்திப்பு, காயம்குளம் சந்திப்பு, செங்கனூர், எர்ணாகுளம் சந்திப்பு, ஓட்டப்பாலம் தொடருந்து நிலையம், பாலக்காடு சந்திப்பு, கோயம்புத்தூர் சந்திப்பு, ஈரோடு சந்திப்பு, சேலம் சந்திப்பு, ஜோலார்பேட்டை சந்திப்பு, காட்பாடி சந்திப்பு, பாகால சந்திப்பு, திருப்பதி, ரேணிகுண்டா சந்திப்பு வழியாக இயக்கப்படுகிறது. யர்ரகுன்ட்லா சந்திப்பு, கூடி சந்திப்பு, குண்டக்கல் சந்திப்பு, ராய்ச்சூர் சந்திப்பு, வாடி சந்திப்பு, கலபுர்கி சந்திப்பு, குர்துவாடி சந்திப்பு, டவுண்ட் சந்திப்பு, வழியாகப் புனே சந்திப்பினை அடைகின்றது.

கன்னியாகுமரி செல்லும் பயணத்தில் சாலக்குடி, இரிஞ்ஞாலகுடா, வடக்காஞ்சேரி மற்றும் ஒற்றப்பாலம் ஆகிய இடங்களில் கூடுதல் நிறுத்தங்களைக் கொண்டுள்ளது. திரும்பும் போது இந்த நிலையங்களில் இத்தொடருந்து நிற்காது. புனேவுக்குத் திரும்பும் பயணத்தில், இந்த தொடருந்து திரிபுனித்துரா மற்றும் திருவனந்தபுரம் பேட்டையில் கூடுதல் நிறுத்தங்களைக் கொண்டிருக்கும்.

மேற்கோள்கள்

வெளி இணைப்புகள்
 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
இந்திய விரைவுவண்டிகள்
சிறுகூடல்பட்டி

சிறுகூடல்பட்டி (Sirukoodalpatti) தமிழ்நாடு மாநிலத்தில் சிவகங்கை மாவட்டத்தில் உள்ளது. காரைக்குடியில் இருந்து சுமார் ஏழு கிலோமீட்டர் தொலைவில் உள்ள செட்டிநாடு வட்டாரத்தின் ஒரு பகுதியாகும். இது பிள்ளையார்பட்டி கற்பக விநாயகர் கோயில் கோயில் வழியாக) நான்கு கிமீ தொலைவில் உள்ளது.

இங்கு பிறந்த ஆளுமைகள்
கவிஞர் கண்ணதாசன்
எழுத்தாளர், இயக்குநர், தயாரிப்பாளர், பாடலாசிரியர் பஞ்சு அருணாசலம்

மேற்கோள்கள் 

சிவகங்கை மாவட்டத்திலுள்ள கிராமங்கள்
செவ்வாய்ப்பட்டி பத்ரகாளியம்மன் கோவில்

செவ்வாய்ப்பட்டி பத்ரகாளியம்மன் கோவில் என்பது தமிழ்நாடு மாநிலம், புதுக்கோட்டை மாவட்டம், கறம்பக்குடி வட்டத்தில் பட்டமாவிடுதி மற்றும் செவ்வாய்ப்பட்டி என்ற ஊரில் உள்ள ஓர் அம்மன் கோவில் ஆகும்.
தஞ்சாவூர் மாவட்டத்தில் திருவோணம் அருகிலும்  செவ்வாய்ப்பட்டி என்ற ஊரும் பத்ரகாளியம்மன் கோயிலும் உள்ளது.

கோவில் அமைப்பு 
பத்ரகாளியம்மன் சாந்த சொரூபியாக காட்சியளிக்கிறாள். இக்கோவிலில் வலது புறம் தீர்த்த குளம் உள்ளது. கோவிலைச்சுற்றி மரங்கள் அமைந்துள்ளன. இக்கோவிலில் அய்யனார், உருமர், பெரமர், சப்தகன்னிகள், பேச்சியம்மாள், ராகு மற்றும் கேது போன்ற தெய்வங்கள் அமைந்துள்ளன.

இக்கோவிலின் எதிர்புறம் கலையரங்கம் அமைந்துள்ளது.

பூசைகள் 
பத்ரகாளியம்மனுக்கு சைவ முறையில் பூசை செய்யப்படுகிறது. அய்யனாருக்கு கிடா வெட்டி பூசை செய்கிறார்கள்.

வேண்டுதல்கள்
உடல் நலம் பெறவும், பெண்களின் திருமணம் நடைபெறவும் சப்த கன்னிகளிடம் வேண்டிக் கொள்கின்றனர். குழந்தை வரம் வேண்டி பேச்சியம்மனை வழிபடுகின்றனர். இக்கோவிலைச் சுற்றி சிறுசிறு தெய்வங்கள் உள்ளன.

கோவில் திருவிழா 
ஆண்டு தோறும் பங்குனி உத்திரம் அன்று  பத்ரகாளியம்மனுக்கு திருவிழா சிறப்பாக நடைபெற்று வருகிறது. தொடர்ந்து பத்து நாட்கள் திருவிழா நடைபெறும். திருவிழாவின் போது காவடி எடுத்தல், பால்குடம் எடுத்தல், தீச்சட்டி எடுத்தல், அலகு குத்துதல் போன்ற வேண்டுதல்கள் நடக்கின்றன.

குடமுழுக்கு 
செவ்வாய்ப்பட்டி மக்களால் இக்கோவில் புரணமைக்கப்பட்டு, சனவரி 23, 2013 அன்று இக்கோவில் குடமுழுக்கு நடைபெற்றது.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள அம்மன் கோயில்கள்
புதுக்கோட்டை மாவட்டத்திலுள்ள கிராமக் கோயில்கள்
நாகர்கோவில் பயணிகள் தொடருந்து

நாகர்கோவில்-கோயம்புத்தூர் பயணிகள் தொடருந்து (Nagercoil Passenger)கோயம்புத்தூர் சந்திப்பு முதல் நாகர்கோவில் சந்திப்பு வரை செல்கிறது. இது 384/3 என்ற எண்ணைக் கொண்டது. இது இந்தியாவில் நெடுந்தொலைவுப் பயணிகள் தொடருந்துகளில் ஒன்றாகும். இது 2020 முதல் கோயம்புத்தூர்-நாகர்கோவில் விரைவுத் தொடருந்து என பெயர் மாற்றம் செய்யப்பட்டது. இதன் பிறகு இது சில தொடருந்து நிலையங்களில் நிற்பதில்லை. மேலும் இது பகல்நேரச் சேவையாகவும் மாற்றப்பட்டது.

இப்போது இந்தத் தொடருந்தின் முதன்மை நிறுத்தங்களாக கோயம்புத்தூர், கோயம்புத்தூர் வடக்கு, பிளமேடு, சிங்கா நல்லூர், இருகூர், 
சோமனுர், திருப்பூர், ஈரோடு, கொடுமுடி, புகலுா், கரூர், திண்டுக்கல், டிசம்பர் சாலை, சோழவந்தான், மதுரை, திரு்ப்பரங்குன்றம், திருமங்கலம், விருதுநகர், சாத்தூர், கோவில்பட்டி, வாஞ்சி மணியாச்சி, திருநெல்வேலி, வள்ளியுர், நாகர்கோவில் ஆகியன உள்ளன.

மேற்கோள்கள்

தமிழகத்தில் தொடருந்து போக்குவரத்து
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பி. ஆர். செந்தில்நாதன்

பெரி. செந்தில்நாதன் (PR. Senthilnathan) என்பவர் இந்திய அரசியல்வாதி ஆவார். இவர் சிவகங்கை மாவட்டத்தில், நாகாடி கிராமத்தில் பிறந்தார். தேவகோட்டையில் உள்ள சேவுகன் அண்ணாமலை கல்லூரியில் இளநிலை அறிவியல் படித்தார். பெங்களூரு பல்கலைக் கழகத்தில் சட்டம் பயின்றார். 1988ஆம் ஆண்டில் அஇஅதிமுகவில் சேர்ந்த இவர் 2013ஆம் ஆண்டில் சிவங்கை மாவட்ட அம்மா மன்றச் செயலாளராக பணியாற்றினார். ஏப்ரல் 2013 இல் அஇஅதிமுகவின் சிவகங்கை மாவட்டச் செயலாளராக நியமிக்கப்பட்டார்.

இவர் 2014ஆம் ஆண்டில் சிவகங்கை மக்களவைத் தொகுதியில், அஇஅதிமுக வேட்பாளராக போட்டியிட்டு 229,385 வாக்குகளில் வெற்றி பெற்றார். மேலும் இவரை எதிர்த்து போட்டியிட்ட காங்கிரசில் கார்த்தி சிதம்பரம் மற்றும் பாஜகவில் எச். ராஜா ஆகியோரை தோற்கடித்தார்.

2021 ஆம் ஆண்டில் நடைபெற்ற சட்டமன்றத் தேர்தலில் சிவகங்கை தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
1968 பிறப்புகள்
வாழும் நபர்கள்
16வது மக்களவை உறுப்பினர்கள்
சிவகங்கை மாவட்ட நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
திருநந்திக்கரை

திருநந்திக்கரை என்பது கன்னியாகுமரி மாவட்டத்தில் உள்ள திற்பரப்பு பஞ்சாயத்திற்கு உட்பட்ட ஒரு கிராமமாகும்.

அமைவிடம் 
கன்னியாகுமரிமாவட்டம், திருவட்டார் வட்டம், திருநந்திக்கரை கிராமம், (பின் கோடு 629161) மார்த்தாண்டம் பேச்சிப்பாறை சாலையில் அமைந்துள்ளது. மார்த்தாண்டம் பேச்சிப்பாறை சாலையில் அமைந்துள்ள இவ்வூர்  திற்பரப்பு சிறப்புக் கிராம பஞ்சாயத்தில் இடம்பெற்றுள்ளது. இவ்வூர் குலசேகரம் தபால் அலுவலக வரம்பின் ஒரு பகுதியாகும். இதன் புவியியல் ஆள்கூறுகள்  ஆகும். இவ்வூர் கடல் மட்டத்திலிருந்து 125 மீ (410 அடி) உயரத்தில் அமைந்துள்ளது.

போக்குவரத்து 
இவ்வூர் குலசேகரத்திலிருந்து 4 கி.மீ. தொலைவிலும், பேச்சிப்பாறையிலிருந்து 6 கி.மீ. தொலைவிலும், திற்பரப்பிலிருந்து 7 கி.மீ. தொலைவிலும், திருவட்டாரிலிருந்து 9 கி.மீ. தொலைவிலும், மார்த்தாண்டத்திலிருந்து 15 கி.மீ. தொலைவிலும், குளித்துறையிலிருந்து 20 கி.மீ. தொலைவிலும்,  தக்கலையிலிருந்து 20 கி.மீ. தொலைவிலும், பத்மநாபபுரத்திலிருந்து 21 கி.மீ. தொலைவிலும், இரணியலிலிருந்து 23 கி.மீ. தொலைவிலும், கொளச்சலிலிருந்து 30 கி.மீ. தொலைவிலும், நாகர்கோவிலிலிருந்து 32 கி.மீ. தொலைவிலும், கன்னியாகுமரியிலிருந்து 57 கி.மீ. தொலைவிலும், திருவனந்தபுரத்திலிருந்து 60 கி.மீ. தொலைவிலும் அமைந்துள்ளது.
திருநந்திகரை மற்றும் அதன் அருகிலுள்ள நகரமான குலசேகரம் ஆகியவை திருவனந்தபுரம் அல்லது கோவளம் கடற்கரையில் இருந்து சாலை வழியாக நன்கு இணைக்கப்பட்டுள்ளன. கேரள சுற்றுலா மேம்பாட்டுக் கழகம்  (கே.டி.டி.சி) உள்ளூர் சுற்றுலாத் தலங்களைப் பார்ப்பதற்கான சுற்றுப்பயணங்களை ஏற்பாடு செய்து வருகிறது. அருகிலுள்ள இரயில் நிலையம் குழித்துறை மற்றும் இரணியல் ஆகும். அருகிலுள்ள விமான நிலையம் திருவனந்தபுரத்தில் அமைந்துள்ளது. இரு குலசேகரத்திலிருந்து பேச்சிப்பாறைக்கு செல்லும் சாலையில் அமைந்துள்ளது.

தொழில் 
இரப்பர் விவசாயம் தான் இப்பகுதி மக்களின் பிரதான தொழிலாகும். இங்குள்ள இளைஞர்கள் பலர் வளைகுடா நாடுகளில் வேலை செய்கின்றனர்.

மொழி, கலாச்சாரம் 
20 சதவீதம் மக்கள் மலையாளத்தையும் 80 சதவீதம் மக்கள் தமிழையும் பேசுகின்றனர். இவர்களுடைய பாரம்பரியமும் கலாச்சாரமும் கேரள மக்களை ஒத்திருக்கிறது.

திருநந்திகரை கோவில்கள்

திருநந்திகரையில் இரண்டு முக்கியமான சிவன் கோயில்கள் உள்ளன:
திருநந்திக்கரை நந்தீசுவரர் கோயில்
திருநந்திக்கரை குகைக் கோயில்.

நந்தீஸ்வரன் கோவில்
நந்தீஸ்வரன் கோவில் நந்தியாற்றங்கரையில் அமைந்துள்ளது. கன்னியாகுமரி மாவட்டத்தில் உள்ள 12 சைவ ஆலயங்களுள் திருநந்திக்கரை நந்தீஸ்வரன் கோவில் நான்காவது சிவாலயம் ஆகும். மகா சிவராத்திரியன்று பக்தர்கள் விரதம் இருந்து, கன்னியாகுமரி மாவட்டத்திலுள்ள 

திருமலை
திக்குறிச்சி
திற்பரப்பு
திருநந்திக்கரை
பொன்மனை
பன்றிப்பாகம்
கல்குளம்
மேலாங்கோடு
திருவிடைக்கோடு
திருவிதாங்கோடு
திருப்பன்றிக்கோடு
திருநட்டாளம்

ஆகிய 12 சிவாலயங்களை அன்றைய ஒரே நாளில், ஓடி ஓடித் தரிசிப்பதே சிவாலய ஓட்டம் எனப்படும். இந்த சிவாலயத்தில் சிவனும் விஷ்ணுவும் இணைந்துள்ளனர்.

மேற்கோள்கள் 

கன்னியாகுமரி மாவட்டத்திலுள்ள ஊர்களும் நகரங்களும் 
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
திட்டுவிளை

திட்டுவிளை என்னும் ஊர் தமிழகத்தின் தென் கோடியில் உள்ள கன்னியாகுமரி மாவட்டத்தில் நாகர்கோவிலுக்கு வடக்கே 10-11 கி.மீ தொலைவில் அமைந்துள்ளது. தெற்கு திசை தவிர மற்ற மூன்று திசைகளிலும் மலைகளால் சூழப்பட்ட பரந்த கிராமமான இங்கு இஸ்லாம் சமயத்தவர் அதிகம் வசித்தாலும் கணிசமான சதவீதத்தில் கிறிஸ்தவர்கள் மற்றும் இந்துக்களும் உள்ளனர்.. .  

நாகர்கோவில் மற்றும் அதன் அருகிலுள்ள கிராமங்களுக்கு குடிநீர் ஆதாரமாக விளங்கும் முக்கூடல் அணை, தடாகை மலை, உலக்கை அருவி, காளிகேசம் அருவி போன்றவை இங்குள்ள முக்கிய இடங்களாகும். 

பூதப்பாண்டியை பேரூராட்சியாகவும், தோவாளையை தாலுகாவாகவும், ஈசாந்திமங்கலத்தை வருவாய் கோட்டமாகவும் கொண்ட திட்டுவிளையில் காயிதே மில்லத் சாகிப் நினைவாக அவரின் பெயர் கொண்ட பேருந்து நிலையம் இயங்கி வருகிறது.

கல்வி நிலையங்கள்
 அரசு மேல்நிலைப் பள்ளி,  
 அரசு தொடக்கப்பள்ளி என அரசு பள்ளிகளும், 
 பிசப் ஞானதாசன் சிஎஸ்ஐ மெட்ரிக்குலேசன் பள்ளி, 
 புனித பிரான்சிஸ் அசிசி மெட்ரிக்குலேசன் பள்ளி, 
 கரோல் மெட்ரிக்குலேசன் பள்ளி, 
 விஐஎன்எஸ் மெட்ரிக்குலேசன் பள்ளி,
 இஸ்லாமிய மாடல் மெட்ரிகுலேஷன் பள்ளி போன்ற தனியார் பள்ளிகளும் இவ்வூரில் உள்ளன.

மேற்கோள்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள ஊர்களும் நகரங்களும்
மாலதி (தமிழ்ப் போராளி)

மாலதி (Malathi)  என்ற இயக்கப் பெயரால் அறியப்படும் சகாயசீலி பேதுருப்பிள்ளை (4 சனவரி 1967 - 10 அக்டோபர் 1987) என்பவர் போரில் இறந்த விடுதலைப் புலிகளில் முதல் பெண் போராளி. எனவே முதல் பெண் ஈகியாக இவர் போற்றப்படுகிறார். இவரது நினைவு நாள் மகளிர் எழுச்சி நாளாகக் கொண்டாடப்படுகிறது. 

1987ஆம் ஆண்டு அக்டோபர் மாதம் 10ஆம் நாள், யாழ்ப்பாணத்திற்கு அருகில் கோப்பாயில் இந்திய அமைதிப்படைக்கு எதிரான படை நடவடிக்கையின்போது மகளிர் படைப்பிரிவினரை வழிநடதிய மாலதி காயமடைந்தார். மிகக் கூடுதலான ஆயுத ஆற்றலைக் கொண்ட இந்திய அமைதிப் படை வீரர்கள்  அதிக எண்ணிக்கையில் இருந்தாலும், இவரது குழு வெற்றிகரமாக இந்திய அமைதிப் படையைத் தடுத்து. மேலும் இந்திய அமைதிப்படையை திரும்பிப் போக கட்டாயப்படுத்தியது. போரில், இவளது சக போராளி மகளிர் இவரை மீட்டபோது இவருக்கு மிகுந்த இரத்தப்போக்கு ஏற்பட்டு அசையாமுடியாத நிலையில் இருந்தார். மோசமான சூழ்நிலையை நிலவுவதை உணர்ந்த மாலதி, வீராங்கனைகள் தன்னை விட்டுச் சென்று சண்டையிடச் செல்ல வேண்டும் என்று விரும்பினார். பின்னர் இராணுவத்திரால் பிடிக்கப்படுவதைத் தவிர்ப்பதற்காக சயனைடு குப்பியைக் கடித்து இறந்தார். விடுதலைப் புலிகள் மாலதியை கௌரவிக்கும் நோக்கில் தங்கள் படையணியில் ஒன்றுக்கு மாலதி படையணி என பெயரிட்டனர். மேலும் கிளிநொச்சியில் இவருக்குகாக ஒரு நினைவுச்சின்னம் கட்டப்பட்டு 2004 ஆம் ஆண்டு அக்டோபர் 10 ஆம் நாள் திறக்கப்பட்டது.

மேற்கோள்கள் 

விடுதலைப் புலிகளின் போராளிகள்
1967 பிறப்புகள்
1987 இறப்புகள்
மன்னார் மாவட்ட நபர்கள்
ஈழப் பெண் போராளிகள்
மூகாம்பிகை பொறியியல் கல்லூரி

மூகாம்பிகை பொறியியல் கல்லூரி (Mookambigai College of Engineering) என்பது இந்தியாவில் தமிழ்நாட்டில் உள்ள புதுக்கோட்டை மாவட்டத்தில் களமாவூரில் அரசு அங்கீகாரம் பெற்று நாற்பது ஆண்டுகளாக  செயல்பட்டு வரும்  ஒரு சுயநிதிப் பொறியியல் கல்லூரி. இது புதுக்கோட்டையிலிருந்து திருச்சி செல்லும் தேசிய நெடுஞ்சாலையில்  கீரனூர் அருகில் அமைந்துள்ளது. இக்கல்லூரி அண்ணா பல்கலைக்கழகத்தின் இணைவுபெற்றுச் செயல்படுகிறது.   

1985-ஆம் ஆண்டு அருள்மிகு மாரியம்மன் கல்வி, சுகாதார மற்றும் அறக்கட்டளையின் கீழ் மூகாம்பிகை பொறியியல் கல்லூரி தொடங்கப்பட்டது. இந்த அறக்கட்டளையின் தலைமையகம் திருச்சி உறையூரில் உள்ளது. இக்கல்லூரியில் குடிசார் பொறியியல், இயந்திரப் பொறியியல், மின்னணுப் பொறியியல், மின்பொறியியல், மின்னணுவியல் மற்றும் அளவீட்டுகருவிப் பொறியியல், கணினியிய பொறியியல், தகவல் தொழில்நுட்பம், செயற்கை நுண்ணறிவு மற்றும் தரவு அறிவியல், கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர மொழி) உள்ளிட்ட துறைகள் செயல்பட்டுவருகின்றன. ஒரு ஆண்டில் ஐந்நூறு (500) மாணவர்கள் பயிலும் இக்கல்லூரி 200 எக்டேர் பரப்பளவில் அமைந்துள்ளது.

சான்றுகள்

வெளியிணைப்புகள்

புதுக்கோட்டை
அண்ணா பல்கலைக்கழக இணைவுக்கல்லூரிகள்
புலியூர்க்குறிச்சி

புலியூர்க்குறிச்சி (Poliyoorkurchy) என்பது கன்னியாகுமரி மாவட்டத்தில் உள்ள ஒரு சிற்றூராகும். இது நாகர்கோவிலிலிருந்து மார்த்தாண்டம் செல்லும் தேசிய நெடுஞ்சாலையில் தக்கலைக்கு அருகில் அமைந்துள்ளது.
 
புலியூர்க்குறிச்சி 250 சதுர கி.மீ பரப்பைக் கொண்டுள்ளது. இங்கு சுமார் 5,853 பேர் வாழ்கின்றனர்.இவரில் ஆண்கள் 2780 பேர் ஆவர். இவரில் பெண்கள்2438 பேர் ஆவர். மொத்தக் கற்றோர் 4763 பேர். இவரில் ஆண்கள் 2331 பேர். இவரில் பெண்கள்2438 பேர். மொத்தக்கல்லாதவர் 1102 பேரகிவ்ரில் ஆண்கள் 1102 பேர். இவரில் பெண்கள் 653 பேர். 
  
இங்கு முதன்மையாக நெல், வாழை, தென்னை ஆகியன பயிரிடப்படுகின்றன.

இங்குள்ள உதயகிரிக்கோட்டை ஒரு சுற்றுலாத்தலமாகும். இது பத்மநாபபுரம் மன்னன் உதயணன் பெயரால் அழைக்கப்படுகிறது. தற்போது இது மரவீடு, மூலிகைத்தோட்டம், மான்கள் மற்றும் பறவைகள் புகலிடமாகத் உள்ளது.

ஊரில் ஒரு பிள்ளையார் கோயில், சிவன் கோயில் இராமர் கோயில் ஆகியன உள்ளன. சிவன் கோயிலை தமிழ்நாடு அரசு ஏற்று நடத்துகிறது.

இது உதயகிரி கோட்டைக்கு அருகில் உள்ளது. இவ்வூர் மக்கள் தங்கள் காவல் தெய்வமான மேலன் கோடிக்கு ஆண்டுதோறும் பதுக்கை எனும் நேர்த்திக்கடனை மேலக் கோயில் அம்மனுக்குச் செய்துவருகின்றனர். குமரக் கோயில் எனும் முருகன் கோயிலுக்குப் போக இவ்வூரின் வழியாகச் செல்லுதல் குறுகியதாகும். இவ்வூரின் அருகில் ஒரு பொறியியல் கல்லூரி உள்ளது.

மேற்கோள்கள்
1. https://villageinfo.in/tamil-nadu/tirunelveli/nanguneri/puliyoorkurichi.html
 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
சண்முகநாத பட்டணம்

சண்முகநாத பட்டணம் (Shanmuganatha Pattanam) என்பது தமிழ்நாடு, சிவகங்கை மாவட்டத்தில் தேவகோட்டைக்கு அருகில் அமைந்துள்ள ஒரு சிறிய கிராமம் ஆகும். இந்த கிராமம் 175 ஆண்டுகளுக்கும் மேற்பட்ட வரலாற்றைக் கொண்டிருக்கிறது. இங்கு மேல்நிலைப்பள்ளி, அஞ்சல் அலுவலகம், போக்குவரத்து வசதி (பேருந்து), நீர் வசதி, முதலியன உள்ளன.

பள்ளிகள் 
நல்லக்கருப்பன் செட்டியார் தொடக்கப் பள்ளி
வி.என்.டி. டி. அரசு மேல்நிலைப் பள்ளி
இராமசாமி தொடக்கப் பள்ளி

அரசு அலுவலகங்ள் 
தபால் அலுவலகம்

கோயில்கள் 
 சித்தி விநாயகர் கோயில்
 கருமாரியம்மன் கோயில்
 மூனிஸ்வரர் கோயில்
 தம்புருடைய ஐயனார் கோயில்
 நாகநாதர் கோயில்
 மதுரை வீரன் கோயில்

மேற்கோள்கள்

சிவகங்கை மாவட்டத்திலுள்ள கிராமங்கள்
திருமூலநகர்

திருமூலநகர் என்பது தமிழ்நாட்டுக் கன்னியாகுமரி மாவட்டத்திலுள்ள ஒரு மிகச்சிறிய ஊராகும்.  இங்கு ஏறத்தாழ, 175 வீடுகள் உள்ளன. இது ஏறத்தாழ, 800 பேர் மக்கள்தொகையைக் கொண்டுள்ளது. இது அகஸ்தீஸ்வரம் வட்டத்திற்கு உட்பட்டது. இது திருநெல்வேலி மாவட்டத்தின் எல்லைப் பகுதியில் அமைந்துள்ளது.

கன்னியாகுமரி மாவட்டத்திலுள்ள கிராமங்கள்
ஆங்கில நிறுத்தக்குறி

ஆங்கிலத்தில் உள்ள நிறுத்தக்குறிகள், (English punctuation) வெறும் வார்த்தைகளாக மட்டுமல்லாது காட்சிகளாக ஒரு வரியின் பொருளைப் புரிந்து கொள்ள வாசகருக்கு உதவுகிறது. இவை இரு முக்கிய அம்சங்களைக் கொண்டுள்ளன. முதலாவது  ஒலி நிறுத்தக்குறிகள், இது ஒரு வரியினை எவ்வாறு சத்தமாகப் படிக்க வேண்டும் என்பதற்குப் பயன்படுகிறது குறிப்பாக எந்தெந்த இடங்களில் சிறிய இடைவெளி விடவேண்டும் என்பதற்கு; இரண்டாவதாக, இலக்கண நிறுத்தக்குறிகள், வாக்கியத்தின் கட்டமைப்போடு இணைக்கப்பட்டுள்ளன. மொழி பற்றிய பரவலான விவாதத்தில், தவறான நிறுத்தக்குறிகளைப் பயன்படுத்துவதென்பது பெரும்பாலும் கல்வியின் தரமின்மையினை மற்றும் குறிபாடுகளைக் குறிப்பிடுகிறது.

வெவ்வேறு நிறுத்தக்குறிகள் அல்லது குறியீடுகளின் பயன்பாடு 
சொற்கள் வகைப்படுத்தப்பட்ட உரைகளின் அடிப்படையில் பின்வருமாறு (2013 இல்,சில சொல்வங்கி 1998 மற்றும் 1987 தேதியிட்டது) ஆங்கில நிறுத்தக்குறிகளுக்கான சராசரி அதிர்வெண்கள், 723,000 என ஒரு பகுப்பாய்வின் மூலம் தெரியவந்தது:

மேற்கோள்கள் 

நிறுத்தக்குறிகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அறந்தாங்கி வருவாய் கோட்டம்

அறந்தாங்கி கோட்டம் (Aranthangi division) என்பது இந்தியாவில் தமிழ்நாட்டில் உள்ள புதுக்கோட்டை மாவட்ட வருவாய் கோட்டங்களில் ஒன்றாகும். இந்த வருவாய் கோட்டத்திற்குள் அறந்தாங்கி, ஆவுடையார்கோவில், மணமேல்குடி ஆகிய ஒன்றியங்கள் வருகின்றன. இதன் தலைமை இடம் அறந்தாங்கியிலிருந்து பேராவூரணி செல்லும் சாலையில் 500 மீட்டர் தொலைவில் அமைந்துள்ளது.

மேற்கோள்கள்

புதுக்கோட்டை மாவட்ட வருவாய் கோட்டங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நித்திரவிளை

நித்திரவிளை (Nithiravilai) இந்தியாவின் தமிழ்நாட்டில் கன்னியாகுமரி மாவட்டத்தில் கொல்லங்கோடு நகராட்சியில் உள்ள ஒரு சிற்றூராகும். இது கேரள மாநிலத்தின் அன்றாடத் தேவைகளை நிறைவு செய்யும் வணிக நகராகும். கேரள எல்லை இங்கிருந்து 3கிமீ தொலைவில் உள்ளது. இது  மார்த்தாண்டத்தில் இருந்து 14 கிமீ தொலைவில் உள்ளது. இது  கல்லியக்காவிளைக்குத் தெற்கே 9 கிமீ தொலைவில் அமைந்துள்ளது
இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.

இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
காவடி யாத்திரை

காவடி யாத்திரை அல்லது கான்வர் யாத்திரை  (Kānvar or  Kavad Yātrā)  (தேவநாகரி: कांवड़ यात्रा), வட இந்தியாவில் ஆண்டுதோறும் சாதுர்மாஸ் விரத காலத்தில், (சூலை 15 முதல் ஆகஸ்டு 15 முடிய முப்பது நாட்கள்),   தில்லி, உத்தரப் பிரதேசம், பிகார், ஜார்கண்ட், சத்தீஸ்கர், அரியானா, பஞ்சாப், இராஜஸ்தான் மற்றும் மத்தியப் பிரதேச மாநிலங்களைச் சேர்ந்த இலட்சக்கணக்கான சிவபக்தர்கள் சோமவார விரதம் மேற்கொண்ட பின்னர், காவடி ஏந்தி,  தொலைதூரத்தில் உள்ள அரித்துவார், கங்கோத்திரி, கோமுகம், கேதார்நாத், வாரணாசி, பிரயாகை போன்ற புனித தலங்களுக்கு கால்நடையாக யாத்திரை மேற்கோண்டு, புனித கங்கை நீரை சேமித்து, அதனை தங்கள் சொந்த ஊரில் உள்ள சிவலிங்கத்திற்கு, அமாவாசை  அல்லது மகா சிவராத்திரி அன்று கங்கை நீரால் அபிசேகம் செய்வார்கள். 

2010 மற்றும் 2011ம் ஆண்டுகளில் 12 மில்லியன் சிவபக்தர்கள் காவடி ஏந்தி அரித்துவார் வரை கன்வர் யாத்திரை மேற்கொண்டுள்ளனர். 

தேசிய நெடுஞ்சாலை எண் 58 வழியாக அரித்துவாருக்கு கால்நடையாக செல்லும் யாத்திரை மேற்கொள்ளும் பக்தர்களின் வசதிக்காக, சூலை – ஆகஸ்டு மாதங்களில் இந்த நெடுஞ்சாலையில் போக்குவரத்து மாற்றம் செய்யப்படுகிறது.

நம்பிக்கைகள்
காவடி யாத்திரையின் போது பக்தர்கள்  அத்தி மரத்தை பார்ப்பது கெட்ட சகுனமாக கருதுகின்றனர்.  மேலும் காவேடி யாத்திரையின் போது பக்தர்கள் ரிஷிகேஷ் பகுதிக்கு யாத்திரை செல்வதில்லை.

மேற்கோள்கள்

வெளி இணைப்புகள்
 

சிவ விரதங்கள்
இந்து சமய விரதங்கள்
இந்து சமய விழாக்கள்
எஸ். சதாசிவ படையாச்சி

எஸ். சதாசிவ படையாச்சி ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1971 தேர்தலில் ஆண்டிமடம் தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

ஆதாரங்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
5 ஆவது தமிழ்நாடு சட்டமன்ற உறுப்பினர்கள்
சின்னதுறை

சின்னதுறை (Chinnathurai)  இந்தியாவின் தமிழ்நாடில் கன்னியாகுமரி மாவட்டத்தில் உள்ள சிற்றூராகும்.  இது இந்தியத் தீவகத்தினந் தெற்கு முனையில் உள்ள தூத்தூர் பேரூராட்சியின் பகுதியாகும். இதற்கு அருகாமையில் மேற்கே கேரள மாநிலத் திருவனந்தபுரமும் கிழக்கே தமிழ்நாட்டின் நாகர்கோயிலும் ஆகிய இருநகரங்கள் அமைந்துள்ளன.  இது கடற்கரைப் பகுதி சார்ந்த மீன்பிடிதொழில்  ஊராகும். இங்கு சுறாக்களும் பெருமீன் வகைகளும் பிடிக்கப்படுகின்றன.

காலநிலை
சின்னதுறை  வெப்ப மண்டலக் காலநிலையைப் பெற்றுள்ளதால் இங்கு பருவ வேருபாடுகள் உணரப்படுவதில்லை. சராசரி பெரும வெப்பநிலை 34 °செ ஆகும். சராசரி சிறும வெப்பநிலை 21 °செ ஆகும். உயர் ஈரப்பதம்  பருவமழியின்போது 90% ஆக அமைகிறது.

கல்வி
சின்னதுறையில் கல்விகற்ரோர் வீதம் உயர்வாக உள்ளது.  2017 ஆம் ஆண்டு மக்கள்தொகைக் கணக்கெடுப்பின்படி, இவ்வூர் 99.5% கற்றோர் வீதத்தைப் பெற்றுள்ளது.  ஆண்களின் கற்றோர் வீதம் 99%  ஆகவும் பெண்களின் கற்றோர் வீதம் 100% ஆகவும் உள்ளது.  இங்குள்ள உயர்வான கல்வி வளர்ச்சிக்கு கிறிஸ்தவ அமைப்புகளே பொறுப்பாகும். தூய யூதெ கல்லூரி உயர்கல்வி வளர்ச்சியில் பெரும்பங்கு வகித்துள்ளது. பெரும்பாலான மக்கள் நன்கு கல்விகற்று பல பன்னாட்டுக் குழுமங்களில் பணிபுரிகின்றனர். பலர் பல அயல்நாடுகளின் வாழ்கின்றனர்.

இந்த ஊருக்குள்ளேயே நான்கு பள்ளிகளும் ஒரு கல்லூரியும் உள்ளன. இருபள்ளிகள் ஊருக்கு வெளியே அமைந்துள்லன.  தூய யூதெ குமுகக் கூடம் பொது கூடமாகப் பயன்படிகிறது. தூய யூதெ  விளையாட்டுக் குழு ஒரு நூலகத்தையும் பேணுகிறது. அரசு சார்ந்த ஒரு சிறு அஞ்சலகமும் பெட்ரோல் வங்கியும்   மக்களின் தேவைகளை நிறைவு செய்கிறது.

மேற்கோள்கள்

https://cdn.s3waas.gov.in/s38fe0093bb30d6f8c31474bd0764e6ac0/uploads/2018/04/2018040615.pdf
https://cdn.s3waas.gov.in/s38fe0093bb30d6f8c31474bd0764e6ac0/uploads/2018/04/2018040615.pdf
http://chinnathurai.webs.com/
https://web.archive.org/web/20091201181014/http://www.chinnathurai.net/

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட ஊராட்சிகள்
தமிழ்நாடு  ஊராட்சிகள்
செ. கந்தப்பன்

செ. கந்தப்பன் (S. Kandappan)(பிறப்பு சூலை 15, 1933) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். சேலம் மாவட்டம் எடப்பாடியினைச் சார்ந்த இவர், எடப்பாடி உயர்நிலைப் பள்ளியிலும், திருச்சிராப்பள்ளி ஜமால் முகமது கல்லூரியிலும் சென்னை, மாநிலக் கல்லூரியிலும் பள்ளிக் கல்வி மற்றும் கல்லூரிக் கல்வியினை பயின்றுள்ளார். திராவிட முன்னேற்றக் கழக உறுப்பினரான, கந்தப்பன் 1971ஆம் ஆண்டு நடந்த சட்டமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

ஆதாரங்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சேலம் மாவட்ட நபர்கள்
திராவிட முன்னேற்றக் கழக சட்டமன்ற உறுப்பினர்கள்
1933 பிறப்புகள்
5 ஆவது தமிழ்நாடு சட்டமன்ற உறுப்பினர்கள்
மாநிலக் கல்லூரி மேனாள் மாணவர்கள்
குள்ளமணி

குள்ளமணி (1952 – 25 திசம்பர் 2013) என்பவர்  தமிழ்த் திரைப்பட நகைச்சுவை நடிகர் ஆவார். இவர்   500 க்கும் மேற்பட்ட தென் இந்திய படங்களில் நடித்துள்ளார் . கரகாட்டக்காரன், அபூர்வ சகோதரர்கள், பணக்காரன், மை டியர் மார்த்தாண்டன் ஆகியவை இவர் நடித்த பிரபலமான திரைப்படங்களாகும் .

நடித்த திரைப்படங்கள்

மரணம் 
சிறுநீரக செயலிழப்பு காரணமாக ஒரு மாத காலமாக கீழ்பாக்கம் அரசு மருத்துவமணையில் அனுமதிக்கப்பட்டிருந்த குள்ளமணி   2013 ஆம் ஆண்டு திசம்பர் 25 ஆம் தேதி மரணமடைந்தார்.

மேற்கோள்கள்

வெளி இணைப்புகள் 
 

1952 பிறப்புகள்
2013 இறப்புகள்
புதுக்கோட்டை மாவட்ட நபர்கள்
தமிழ் நகைச்சுவை நடிகர்கள்
தமிழ்நாட்டுத் திரைப்பட நடிகர்கள்
ஸ்காட் கிறிஸ்துவக் கல்லூரி

ஸ்காட் கிறிஸ்தவ கல்லூரி தமிழ்நாட்டில் நாகர்கோவிலில் உள்ளது. தமிழ்நாட்டிலுள்ள மிகவும் பழமையான கல்லூரிகளில் இதுவும் ஒன்று.

தொடக்கம்
1806இல் மைலாடியில் ஒரு கல்வி நிறுவனத்திற்கான தொடக்கப்புள்ளியாக ஆரம்பிக்கப்பட்டது. பின்னர் அங்கிருந்து 1983இல் நாகர்கோயிலுக்கு மாற்றப்பட்டது. 13 பிப்ரவரி 1893 இல் அதிகாரப்பூர்வமாக இக்கல்லூரி தொடங்கப்பட்டதாக அறிவிக்கப்பட்டது. 1971 இல் இடப்பற்றாகுறையின் காரணமாக, இக்கல்லூரி தற்பொழுதுள்ள பார்வதிபுரத்திற்கு மாற்றப்பட்டது. முதலில் இருந்த இடத்தில் தற்பொழுது 'மகளிர் கிருத்துவ கல்லூரி, நாகர்கோயில்' செயல்பட்டுக்கொண்டிருக்கிறது. இக்கல்லூரி ஒரு அரசு உதவி பெறும் கல்லூரி. 1990 களில் இருந்து தொடங்கப்பட்ட புதிய படிப்புகள் அனைத்தும் சுயநிதி படிப்புகளாகத் தொடங்கப்பட்டது.

தன்னாட்சி
2005-2006 கல்வியாண்டில் இருந்து, இக்கல்லூரிக்கு பல்கலைக்கழக மானியக் குழுவினால் தன்னாட்சி தகுதி நிலை வழங்கப்பட்டது.

மேலும் பார்க்க
 ̺கன்னியாகுமரி மறைமாவட்டம்

மேற்கோள்கள்

வெளியிணைப்புகள்

கன்னியாகுமரி மாவட்ட பல்கலைக்கழகங்களும் கல்லூரிகளும்
மனோன்மணியம் சுந்தரனார் பல்கலைக்கழக இணைவுக்கல்லூரிகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
அம்பன்காலை

அம்பன்காலை (Ambankalai) என்பது இந்தியாவின் தமிழ்நாட்டில் கன்னியாகுமரி மாவட்டத்திலுள்ள திருவட்டாறு என்ற ஊருக்கு அருகிலுள்ள ஒரு சிறிய கிராமமாகும். இங்கு விவசாயம் தான் முக்கிய தொழிலாகும். வாழை, தென்னை, மிளகு போன்ற பயிர்கள் அதிகமாக பயிரிடப்படுகின்றன. பேச்சிப்பாறை, பெருஞ்சாணி மற்றும் கோதையாறு அணையிலிருந்து பாசனத்திற்குத் தேவையான நீர் கிடைக்கிறது.  தமிழ் மற்றும் மலையாளம் பேசும் மக்கள் இங்கு வாழ்கின்றனர்.

மேற்கோள்கள் 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
ஏ. எஸ். சுப்பராஜ்

ஏ. எஸ். சுப்பராஜ் (சூலை 28, 1914 - 22 பிப்ரவரி, 1963) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1952 ஆம் ஆண்டு நடந்த சட்டமன்றத் தேர்தலில், உத்தமபாளையம் தொகுதியில் இருந்து இந்திய தேசிய காங்கிரஸ் வேட்பாளராகவும், 1957 மற்றும் 1962 தேர்தல்களில், போடிநாயக்கனூர் தொகுதியிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

இவா் ஒரு முக்கிய செட்டியார் குடும்பமான போடிநாயக்கனூர் பங்கஜம் குடும்பத்தைச் சேர்ந்தவர் ஆவார்.

ஆதாரங்கள் 

இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1914 பிறப்புகள்
1963 இறப்புகள்
தேனி மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தேனி அரசியல்வாதிகள்
ஹரனின் படித்துறை

ஹரனின் படித்துறை (Har Ki Pauri) (இந்தி: हर की पौड़ी), வட இந்தியாவில் உள்ள உத்தராகண்ட் மாநிலத்தின் அரித்துவார் நகரத்தில் பாயும் கங்கை ஆற்றின் கரையில் அமைந்த புகழ் பெற்ற படித்துறைக்கு ஹரனின் படித்துறை என்பர்.

பெயர்க் காரணம் 
வடமொழியில் ஹரன் என்பதற்கு சிவன் என்றும் பௌரி என்பதற்கு படித்துறை என்றும் பொருளாகும்.

சிறப்புகள் 
 ஹரனின்  படித்துறையின் ஒரு கல்லில் ஹரியின் பாதங்கள் பொறிந்துள்ளது.

விழாக்கள், பூஜைகள் 
கங்கை ஆறு மலையிலிருந்து இறங்கி, முதலில்  அரித்துவார் சமவெளியில் பாய்கிறது.
அரித்துவாரில் பாயும் கங்கை ஆற்றின் மேற்கு கரையில் உள்ள ஹரனின் படித்துறையில் நாள்தோறும் மாலை ஆறு மணி அளவில், வாரணாசியில் நடைபெறுவது போன்று, கங்கா ஆரத்தி பூஜை நடைபெறுகிறது.
மேலும் 12 ஆண்டுகளுக்கு ஒரு முறை ஹரனின் படித்துறையில் உலகப் புகழ் பெற்ற கும்பமேளா நடைபெறுகிறது.

இதனையும் காண்க 
 அரித்துவார்
 கங்கா ஆரத்தி

மேற்கோள்கள் 

புண்ணிய தீர்த்தங்கள்
எண்ணெய்

எண்ணெய் (oil) என்பது முனைவுத்தன்மையற்ற, சூழல் வெப்பநிலையில் பிசுக்குமை தன்மை கொண்ட நீர்மமாக இருக்கும் ஒரு வேதிப்பொருள் ஆகும். இது நீரில் கரையாததும், கொழுமியங்களில் கரையும் தன்மை கொண்டதுமாகும். இவை உயர் கார்பன், ஐதரசன் அளவைக் கொண்டிருப்பதுடன், இலகுவில் எரியும் தன்மை கொண்டதாகவும், மேற்பரப்புச் செயலியாகத் தொழிற்படுவதாகவும் காணப்படும்.

எண்ணெய் & Oil சொல் மூலம் 
தமிழில் எள், நெய் ஆகிய இரண்டு சொற்களின் கூட்டுச் சொல்லாக (எள் + நெய் = எண்ணெய்) எண்ணெய் வந்தது. எள்ளிலிருந்து எடுக்கப்படும் நெய்யையே முதலில் குறித்தது எனினும், இப்போது எல்லா தாவர நெய்களையும் குறிக்கும் பொது தமிழ் சொல்லாக மாறிவிட்டது.
Oil என்ற சொல் Olive என்ற ஆங்கில சொல்லில் இருந்து வந்தது. இன்று Oil என்ற சொல் தாவர எண்ணெய்கள், விலங்கு எண்ணெய்கள் மற்றும் கனிம எண்ணெய்களை குறிக்கும் பொது ஆங்கில சொல்லாக மாறிவிட்டது.

எண்ணெய் கிடைக்கும் வழிகள் 
தாவரங்களில் கிடைக்கும் எண்ணெய்கள், விலங்குகளில் கிடைக்கும் எண்ணெய்கள், பூமியில் தோண்டி எடுக்கப்படும் எண்ணெய்கள் என வெவ்வேறு வகை எண்ணெய்கள் கிடைக்கின்றன

சமையலில் எண்ணெய் 
தமிழர்களின் அன்றாட வாழ்வில் இடம் பிடித்திருக்கும் மிக முக்கியமான உணவுப்பொருள் எண்ணெய் ஆகும். அந்த எண்ணெய் பல வகைப்படும். அவை எண்ணெய் வித்துகளில் இருந்து பெறப்படுகின்றன.

எண்ணெய் வித்துகள் 
 எள்
 ஆமணக்கு
 வேம்பு
 புன்னை
 இலுப்பை
 தேங்காய்
 நிலக்கடலை
 கடுகு
 பனை
 சூரியகாந்தி
 ஆலிவ்
 சோயா

நல்லெண்ணெய் 
எண்ணெய் என்பது எள்ளிலிருந்து பெறப்படும் நல்லெண்ணெயை மட்டுமே முதலில் குறித்தது. கிறிஸ்துவின் சம காலத்திலும் அதற்கு  முன்னரும் நல்லெண்ணெய் தமிழர் சமையலில் பயன்பட்டு வந்துள்ளது.

விளக்கெண்ணெய் 
ஆமணக்கு விதையினைச் செக்கிலிட்டு பெறப்படும் எண்ணெய் விளக்கெண்ணெயாகும். இது தலையில் தேய்த்துக் கொள்ளவும்  மருந்துப் பொருளாகவும் பயன்படுகிறது.

புன்னை எண்ணெய் 
புன்னை மரத்தின் விதைகளில் இருந்து புன்னை எண்ணெய் பெறப்படுகிறது. இது விளக்கு எரிக்க பயன்படுகிறது.

கடலை எண்ணெய் 
நிலக்கடலையிலிருந்து தயாரிக்கப்படும் எண்ணெய் கடலை எண்ணெய் என அழைக்கப்படுகிறது.

தேங்காய் எண்ணெய் 
தென்னை மரத்தில் இருந்து பெறப்படும் தேங்காயை வெயிலில் இட்டு காய வைத்து, செக்கிலிட்டு ஆட்டி  பெறப்படும் எண்ணெய் தேங்காய் எண்ணெயாகும்.

சளம்பனை எண்ணெய் 
பனையின் ஒரு வகையான சளம்பனையிலிருந்து தயாரிக்கப்படும் எண்ணெய்  சளம்பனை எண்ணெய் ஆகும்.

மேற்கோள்கள்

வெளி இணைப்புகள்

 Petroleum Online e-Learning resource from IHRDC

 
வேதிப் பொருட்கள்
நீர்மங்கள்
உணவுகள்
இரங்கச்சாரி மாதவன்

இரங்கச்சாரி மாதவன் (Rangachari Madhavan) என்பவர் இந்திய நாட்டின் முன்னாள் முதல்தர துடுப்பாட்ட வீரராவார். இவர் 29 அக்டோபர் 1960 ஆம் ஆண்டு அக்டோபர் மாதம் 29 ஆம் தேதியன்று  பிறந்தார். முதல்தரப் போட்டிகளில் இவர் தமிழ்நாட்டுக்காக விளையாடினார்.

வாழ்க்கைக் குறிப்பு 
சென்னையில் பிறந்து வளர்ந்த மாதவன் துடுப்பாட்டத்தில் மட்டையாளராகவும் பந்துவீச்சாளராகவும் விளையாடினார். இடது கை மட்டையாளராகவும் இடதுகை மெதுவாக இடது கை மரபுவழா பந்துவீச்சாளராகவும் பந்துகளை வீசும் திறன் பெற்றிருந்தார். அகவை 19 உட்பட்டோர் போட்டிகளில் தேர்வானதற்கு முன்னர் 39 முதல் தர ஆட்டங்களிலும் 5 பட்டியல் அ ஆட்டங்களிலும் பங்கேற்றுள்ளார். 1989/90 காலங்களில் இவர் தனது கடைசி  முதல்தர மட்டைபந்து ஆட்டத்தை ஆடியுள்ளார். அப்போது அவரது அகவை 29.

மாதவன் தொழில் ரீதியாக பட்டயக் கணக்காளராக இருந்தார். பத்து வருடங்கள் மத்திய கிழக்கில் வாழ்ந்த இவர் 2000 ஆம் ஆண்டுகளின் மத்தியில் சென்னை திரும்பினார். தமிழகத்தின் 19 வயதுக்குட்பட்ட தேர்வுக் குழு உறுப்பினராக நியமிக்கப்பட்டார். பின்னர் அவர் மூத்த அணி தேர்வுக் குழுவில் உறுப்பினரானார். அதன் பிறகு இவர் அதன் தலைவராகவும் ஆனார்.

மேற்கோள்கள்

புற இணைப்புகள் 
 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
1960 பிறப்புகள்
இந்தியத் துடுப்பாட்டக்காரர்கள்
சென்னை நபர்கள்
கோமுகம்

கோமுகம் அல்லது பசுமுகம் (Gomukh) இந்தியாவின் உத்தரகாண்ட் மாநிலத்தில் கங்கோத்ரியின்  பனி மூடிய கொடுமுடிகளிலிருந்து பாகீரதி ஆற்றின் உற்பத்தியாகும் இடமாகும். பாகீரதி ஆறு, கங்கை ஆற்றின் தாய் ஆறு ஆகும். 

இமயமலையில் அமைந்துள்ள கோமுகம், உத்தரகாசி மாவட்டத்தில் 13,200 அடி (4,023 மீ) உயரத்தில் அமைந்துள்ளது.  இந்துக்களின் புனிதத் தலமான கங்கோத்ரி கோமுகத்தின் அடிவாரத்தில் அமைந்துள்ளது. மலையேற்ற வீரர்களுக்கு கோமுகம் முக்கியமான இடமாகும்.

பெயர்க் காரணம்
வட மொழியில் கோ  என்பதற்கு பசு என்றும், முக் என்பதற்கு முகம் என்றும் பொருளாகும். இக்கொடுமுடி பசுவின் முகம்  போன்று காணப்படுவதால் கோமுகம்  என்று பெயராயிற்று.

புவியியல்
  
கோமுகம்,  கங்கோத்திரியிலிருந்து 18 கிமீ தொலைவிலும், 4255 மீட்டர் உயரத்திலும் அமைந்துள்ளது. பனிபடர்ந்த கங்கோத்ரி கொடுமுடியின் பசுவின் முகவாயில் போன்று அமைந்த கோமுகத்திலிருந்து, கங்கை ஆற்றின் தாய் ஆறான பாகீரதி ஆறு உற்பத்தி ஆகிறது.

இதனையும் காண்க

 கங்கோத்ரி
 உத்தரகண்டின் நான்கு புனித தலங்கள்

மேற்கோள்கள்

வெளி இணைப்புகள்
Origin Of Ganga in Gaumukh/Gangotri -காணொளி
Snout of GOMUKH glacier - source of the river Ganges- காணொளி
 GOMUKH YATRA PART – I - காணொளி
 Gaumukh 2 காணொளி

உத்தராகண்டத்தின் புவியியல்
உத்தரகாசி மாவட்டம்
இந்து யாத்திரைத் தலங்கள்
உத்தரகாசி மாவட்டம்
நாட்டாம்பட்டி

நாட்டாம்பட்டி (Nattampatti ) என்பது இந்தியாவிலுள்ள , தமிழ்நாடு மாநிலத்தில் புதுக்கோட்டை மாவட்டத்தின்  அரிமளம் ஊராட்சி ஒன்றியத்தில்  கும்மங்குடி ஊராட்சி அமைந்துள்ளது. இந்த கும்மங்குடி ஊராட்சிக்குட்பட்ட  12 கிராமங்களில் ஒன்று நாட்டாம்பட்டி கிராமம் ஆகும். இது திருமயம் சட்டமன்றத் தொகுதிக்குட்பட்டதுமாகும். 1982 ஆம் ஆண்டு முதல் இங்கு ஊராட்சி ஒன்றியத் தொடக்கப்பள்ளி இயங்கி வருகிறது.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள கிராமங்கள்
காட்டுபாவா பள்ளிவாசல்

காட்டுபாவா பள்ளிவாசல் என்பது தமிழ்நாட்டின் புதுக்கோட்டை மாவட்டத்தில் உள்ள ஒரு முக்கியமான இசுலாமிய பள்ளிவாசல் ஆகும். இதனை காட்டுபாவா தர்கா எனவும் அழைக்கின்றனர்.‌

இங்கு பாவா பக்ருதீன் அவ்லியா என்பவரின் சமாதி உள்ளது. இவரை காட்டுபாவா அழைத்துள்ளனர்.

காட்டுபாவா பள்ளிவாசல் 17-ஆம் நூற்றாண்டில் ஆற்காட்டு நவாப்பால் கட்டப்பட்டது என்கின்றனர். இங்கு நடத்தப்படும் கந்தூரி விழா மிகவும் புகழ்பெற்றதாகும்.

போர்வை பெட்டி
சந்தனக்கூடு விழாவின் போது பள்ளிவாசலில் இருந்து போர்வை பெட்டி நல்லூர் கிராமத்திற்கு எடுத்து செல்லப்படுகிறது. அங்கு வாழும் இந்துக்கள் போர்வை பெட்டிக்கு வரவேற்பு அளித்து சிறப்பு பூஜைகள் நடத்துகின்றனர். போர்வை பெட்டியை கொண்டு வரும் இசுலாமியர்களுக்கு விருந்து வைக்கின்றனர். பின்னர் போர்வையை தர்காவிற்கு எடுத்து வந்து பாவா மீது போர்வையை போர்த்துகின்றனர்.

மேற்கோள்கள் 

 
புதுக்கோட்டை மாவட்டத்திலுள்ள பள்ளிவாசல்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இவன் தந்திரன் (திரைப்படம்)

இவன் தந்திரன் 2017 இல் வெளிவந்தத் திரைப்படமாகும். இத்திரைப்படத்தை ஆர். கண்ணன் எழுதி இயக்கியிருந்தார். கௌதம் கார்த்திக் மற்றும் சாரதா ஸ்ரீநாத் முன்னணி பாத்திரங்களில் நடித்திருந்தனர். எஸ். தமன் இசை அமைத்தார். ஆகத்து 2016இல் படப்பிடிப்பு தொடங்கியது.

நடிகர்கள் 
 சக்தியாக கவுதம் கார்த்திக் 
 சிரத்தா ஸ்ரீநாத்
 ஆர். ஜே. பாலாஜி
 சூப்பர் சுப்பராயன்
 ஸ்டண்ட் சில்வா
 பரத் ரெட்டி
 மயில்சாமி
 மதன் பாப்
 ஸ்ரீ விக்னேஷ்
 கோபியாக அரி கிருஷ்ணன்

மேற்கோள்கள் 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வேலூர் வருவாய் கோட்டம்

வேலூர் வருவாய் கோட்டம்  என்பது தமிழ்நாட்டின், வேலூர் மாவட்டத்தில் உள்ள ஒரு வருவாய் கோட்டம் ஆகும். 

இது பின்வரும் வட்டங்களைக் கொண்டுள்ளது.
 குடியாத்தம்
 காட்பாடி
 வேலூர்
 அணைக்கட்டு
 பேரணாம்பட்டு

மேற்கோள்கள் 
 

வேலூர் மாவட்டம்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருப்பத்தூர் வருவாய் கோட்டம்

திருப்பத்தூர் கோட்டம் என்பது தமிழ்நாட்டின், திருப்பத்தூர் மாவட்டத்தில் உள்ள இரண்டு வருவாய் கோட்டங்களில் ஒன்றாகும். இது திருப்பத்தூர் வட்டம் (திருப்பத்தூர் மாவட்டம்), நாட்றாம்பள்ளி ஆகிய வட்டங்களைக் கொண்டுள்ளது.

மேலும் பார்க்க
 வாணியம்பாடி வருவாய் கோட்டம்

மேற்கோள்கள் 
 

திருப்பத்தூர் மாவட்ட வருவாய் கோட்டங்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மனம் வருந்தும் மகதலேனா (டொனாட்டெல்லோ)

மனம் வருந்தும் மகதலேனா என்பது இத்தாலிய மறுமலர்ச்சிக் காலத்தைச் சார்ந்த சிற்பி, டொனாட்டெல்லோவால் 1453–1455 காலகட்டங்களில்  உருவாக்கப்பட்ட மகதலேனா மரியாளின் சிற்பம். இந்தச் சிற்பம் அநேகமாக  புளோரன்ஸில் உள்ள தீக்கையிடத்திற்கென்றுச் செய்யப்பட்டதாக இருக்கலாம். இச்சிற்பம் தன்னுடைய அபூர்வமான யதார்த்தத்தினால் அனைவரையும் மலைப்படையச் செய்தது. இது தற்போது  புளோரன்ஸ் நகரத்திதிலுள்ள  	மியூஸோ டெல்' ஓபெரா டெல் டியோமோவில் அமைந்துள்ளது . இச்சிற்பத்தைைச் செய்வதற்கு  டொனாட்டெல்லோ வெள்ளை புன்னை மரத்தை பயன்படுத்தி்யிருக்கிறார் .

படிமவியல் 
வழக்கமாக கலைகளில் தனியாக சித்தரிக்கப்படும்  மகதலேனா மரியாள் போல் தான் இந்த மனம் வருந்தும் மகதலேனாவும் என்றாலும் மற்ற சித்தரிப்புகளில் கிட்டத்தட்ட பரிபூரண ஆரோக்கியத்தில் ஒரு அழகான இளம் பெண்ணாக காண்பிக்கபட்டிருக்கும் ஆனால் டொனாட்டெல்லோவின் இந்த மென்மையான , உடல் மெலிந்த வடிவம் பொரும்பாலான சித்தரிப்புகளிலிருந்து பெரிதும் மாறுபடுகிறது. இச்சிற்பம் நுணுக்கமான மற்றும் மிக யதார்த்தமான சிற்பவேலையைக் கொண்டுள்ளதால் பிரபலமாக உள்ளது.

மேற்கத்திய திருச்சபையில் ,இடைக்கால புனிதர்களின் வாழ்க்கை வரலாற்றியல்,மகதலேனா மரியாளின் உருவத்தை பெத்தானியாவின் மரியாருடனும், இயேசுவை அபிஷேகித்த பெயரிடப்படாத பாவியினுடனும் எகிப்தின் புனித மரியாருடனும் குழப்பிக் கொண்டது.எகிப்தின் புனித மரியாள் கிழக்கு திருச்சபையில் ஒரு பிரபலமான நபராக இருந்தார். பாலைவனத்தில் மனந்திருந்தி முப்பது ஆண்டுகள் கழிப்பதற்கு முன் அவள் ஒரு வேசியாக இருந்தாள்.

டொனாட்டெல்லோவின் சித்தரிப்பு கிழக்கு ஆர்த்தடாக்ஸின் புனித சின்னமான எகிப்தின் மரியாளின் உருவத்திற்கு ஒத்ததாகவும் அந்த தாக்கத்துடனும் இருக்கிறது. அவளைப் போன்று மெலிந்த உடல் உருவத்துடன் உள்ளது. இதன் மூலம் அவர் மரியாளுக்கு தினசரி தேவதூதர்கள் வனாந்தரத்தில் உணவளித்தனர் என்ற மேற்கத்திய புராணங்களை புறக்கணித்தார்.

வரலாறு 

இச்சிலை சம்பந்தமான ஆவணங்கள் அரிதானவை.புளோரன்ஸில் உள்ள தீக்கையிடத்தில் தென்மேற்கு சுவருக்கு எதிராக மீண்டும் சிலை வைக்கப்படுகிறது என்று 1500 ரில் குறிப்பிடப்பட்டுயிருக்கிறது. இதுவே இச்சிற்பத்தைப் பற்றிய முதல் குறிப்பாகும். பின்னர், சிலை ஒரு சில முறை மாற்றப்பட்டது:1688ல், இச்சிற்பத்திற்கு பதிலாக அவ்விடத்தில் திருமுழுக்குத் தொட்டி வைக்கப்பட்டு இது பத்திரப்படுத்தி வைக்கப்பட்டது. இது 1735ல் தீக்கையிடத்திற்கு கொண்டு வரப்பட்டு தென்கிழக்கு சுவருக்கு எதிராக வைக்கப்பட்டது.1912ஆம் ஆண்டில் இது தென்மேற்கு சுவருக்கு எதிராக வைக்கப்பட்டது. மறுசீரமைப்பிற்குப் பிறகு இன்று புளோரன்ஸ் நகரத்தில் உள்ள மியூஸோ டெல்' ஓ பெரா டெல் டியோமோவில் சலடெல்லா மடாலேனாவில் காணலாம்.

மேற்கோள்கள்

சிற்பங்கள்
அரக்கோணம் வருவாய் கோட்டம்

அரக்கோணம் கோட்டம் என்பது இராணிப்பேட்டை மாவட்டத்தில் உள்ள ஒரு வருவாய் கோட்டம் ஆகும்.
இது பின்வரும் வட்டங்களைக் கொண்டுளள்ளது. 1. அரக்கோணம், 2. நெமிலி, 3. சோளிங்கர் ஆகும்.

மேலும் பார்க்க

 இராணிப்பேட்டை

மேற்கோள்கள் 
 

இராணிப்பேட்டை மாவட்டம்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அணைக்கட்டு (ஊர்)

அணைக்கட்டு  () என்பது வேலூர் மாவட்டம், அணைக்கட்டு வட்டம், அணைக்கட்டு ஊராட்சி ஒன்றியத்தில் அமைந்த ஒரு சிற்றூர் ஆகும்.  அணைக்கட்டு வட்டம் மற்றும் அணைக்கட்டு ஊராட்சி ஒன்றியம் ஆகியவைகளின் நிர்வாகத் தலைமையிடம் அணைக்க்ட்டில் உள்ளது. அணைக்கட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

அமைவிடம்
மாவட்டத் தலைமையிடமான வேலூருக்கு மேற்கே 18 கிலோ மீட்டர் தொலைவில் அணைக்கட்டு உள்ளது. இதன் அஞ்சல் சுட்டு எண் 632 101 ஆகும். அருகமைந்த நகரங்கள் பள்ளிகொண்டா, வேலூர், பேரணாம்பட்டு மற்றும்  ஆற்காடு ஆகும். இதன் அருகே அமைந்த தொடருந்து நிலையம் அணைக்கட்டு மற்றும் விரிஞ்சிபுரம் ஆகும்.

கல்வி & வழிபாட்டுத் தலங்கள்
இப்பகுதியில் இரண்டு மேல்நிலைப் பள்ளிகளும், சில நர்சரி தொடக்கப் பள்ளிகளும் உள்ளன.பள்ளிகொண்டா நகரில் ஸ்ரீ கிருஷ்ணாபொறியியல் கல்லூரி ஒன்று உள்ளது. இப்பகுதி தரௌபதி அம்மன் கோவில் திருவிழாவிற்கு புகழ் பெற்றது. மழை பெற கோவிலில் மகாபாரத கதை சொற்பொழிவு நடக்கும். இதை கேட்க சுற்றியுள்ள கிராமங்களில் உள்ள மக்கள் வருவார்கள். வாரச் சந்தை ஒவ்வொரு சனிக்கிழமைகளிலும் ஊரின் பொதுவான இடத்தில் நடக்கும்.

மேற்கோள்கள்

வேலூர் மாவட்டத்திலுள்ள கிராமங்கள்
புதுக்கோட்டை வருவாய் கோட்டம்

புதுக்கோட்டை கோட்டம் என்பது இந்தியாவின், தமிழ்நாடு மாநிலத்தில் உள்ள புதுக்கோட்டை மாவட்டத்தின் வருவாய் கோட்டம் ஆகும். மாவட்டத்தில் மொத்தம் இரண்டு வருவாய் கோட்டங்கள் உள்ளது. ஒன்று புதுக்கோட்டை, மற்றொன்று அறந்தாங்கி ஆகும்.

 அன்னவாசல்
 அரிமளம்
 விராலிமலை
 குன்றாண்டார்கோயில்
 திருமயம்
 பொன்னமராவதி
 கந்தர்வக்கோட்டை
 திருவரங்குளம்
 கறம்பக்குடி
 புதுக்கோட்டை ஆகிய ஒன்றியங்கள் புதுக்கோட்டை கோட்டத்தின் ஆளுகைக்கு உட்பட்டு வரும். இதனது நிர்வாகத்தின் தலைவராக கோட்டாட்சியர் இருப்பார்.

குறிப்புகள் 
 

புதுக்கோட்டை மாவட்ட வருவாய் கோட்டங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கந்தர்வக்கோட்டை

கந்தர்வக்கோட்டை (Gandarvakottai) என்பது இந்தியாவின் தமிழ்நாட்டில் உள்ள புதுக்கோட்டை மாவட்டத்தில் உள்ள கந்தர்வக்கோட்டை வட்டம் மற்றும் கந்தர்வக்கோட்டை ஊராட்சி ஒன்றியம் ஆகியவற்றின் நிர்வாகத் தலைமையிடம் ஆகும். இது கந்தர்வக்கோட்டை ஊராட்சியில் அமைந்துள்ளது. இது தஞ்சாவூர் மற்றும் புதுக்கோட்டைக்கு நடுவில் உள்ளது. இது தஞ்சாவூரில் இருந்து 28 கி.மீ. தொலைவிலும்; புதுக்கோட்டைக்கு வடகிழக்கில் 35 கிலோ மீட்டர் தொலைவிலும் அமைந்துள்ளது. கந்தர்வக்கோட்டை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

சட்டமன்றத் தொகுதி 
கந்தர்வகோட்டை சட்டமன்ற தொகுதி தனி தொகுதி ஆகும். இதன் தற்போதைய சட்டமன்ற உறுப்பினர் திரு மா. சின்னதுரை அவர்கள்

மேற்கோள்கள்

வெளி இணைப்புகள் 
 Gandarvakottai 
 About Gandarvakottai
 [http://wikimapia.org/1846394/Gandarvakottai Wikimapi

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் 
புதுக்கோட்டை மாவட்டத்திலுள்ள கிராமங்கள்
மேற்பனைக்காடு

மேற்பனைக்காடு  (Merpanaikkadu) என்பது இந்தியாவில் தமிழ்நாடு மாநிலத்தின் புதுக்கோட்டை மாவட்டத்தில் உள்ள அறந்தாங்கி வட்டாரத்திலடங்கிய மேற்பனைக்காடு  ஊராட்சிக்குட்பட்ட சிற்றூராகும்.

விளக்கப்படங்கள் 
 2001 மக்கள் தொகை கணக்கெடுப்பின்படி, மேற்பனைக்காட்டின் மொத்த மக்கள் தொகை 6,732 இல் 3,267 ஆண்களும்  3,465 பெண்களும் இருப்பதாக புள்ளிவிபரம் சொல்கிறது. மொத்த மக்கள் தொகையில் 4,328 பேர் கல்வி அறிவு பெற்றவர்கள்.

மேற்கோள்கள் 

பிற மொழி வார்த்தைகளைக் கொண்ட கட்டுரைகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள கிராமங்கள்
காளிகேசம்

காளிகேசம் (Kalikesam) இந்தியாவின் தமிழ்நாட்டிலுள்ள கன்னியாகுமரி மாவட்டத்தில் கன்னியாகுமரி காட்டுயிர் புகலிடத்தில் கீரிப் பாறையருகே அமைந்துள்ளது.  சுற்றுச்சூழல் பூங்காவான இப்புகலிடத்தின் ஆற்றங்கரை ஓரத்தில் ஒரு காளிகோவில் அமைந்துள்ளது.

அமைவிடம்
இது மேற்குத் தொடர்ச்சி மலையில் கன்னியாகுமரி மாவட்டத்தின் வடபகுதியில் நாகர்கோவிலிலிருந்து 35 கிலோமீட்டர்கள் தொலைவில் அமைந்துள்ளது. 
நாகர்கோவிலில் இருந்து காளிகேசத்திற்கு பேருந்துகள் உள்ளன. ஆனால் குறிப்பிட்ட நேர இடைவெளியில்  அவை செல்கின்றன. நாகர்கோவிலிலிருந்து 4, 4ஏ என்ற எண்ணிட்ட பேருந்துகளும் மார்த்தாண்டத்திலிருந்து 330 என்ற எண்ணிட்ட பேருந்தும் இவ்வூருக்குச் செல்கின்றன. பௌர்ணமி நாட்கள் மற்றும் பிற தமிழ் பண்டிகைக் காலங்கள் போன்ற பண்டிகைக் காலங்களில் முழு நாட்களுக்கும் இங்கு சிறப்புப் பேருந்துகள் இயக்கப்படுகின்றன.

வசதிகள்
வனப்பகுதிகளுக்குள்  சட்டவிரோத செயல்களை தவிர்க்கும் வகையில் சோதனை சாவடி அமைக்கப்பட்டுள்ளது. காளிகேசம் கோவிலுக்கு வருவதற்கு தடை விதிக்கப்பட்டுள்ளது. இங்கு செல்ல நாகர்கோவில் வன அதிகாரியிடம் அனுமதி பெற வேண்டும்.

மேற்கோள்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட சுற்றுலாத் தலங்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட சுற்றுலாத் தலங்கள்
அக்கி ரொட்டி

அக்கி ரொட்டி ()  இந்தியாவின், கர்நாடகத்தின் தனித்துவமான அரிசி சார்ந்த காலை உணவு ஆகும். அக்கி ரொட்டி என்ற கன்னடச் சொல்லின் பொருள் "அரிசி ரொட்டி" என்பதாகும். அரிசி மாவில் உப்பையும், நீரையும் கலந்து மென்மையாகும்வரை நன்றாகப் பிசையப்படுகிறது. வெங்காயம்,  கேரட், நறுக்கப்பட்ட வெந்தய இலைகள், நறுக்கப்பட்ட கொத்தமல்லித் தழை, சீரகம்,  எள்  ஆகியவற்றைத் தேவைப்பட்டால் மாவைப் பிசையும்போது சேர்க்கலாம். எண்ணெய் தடவப்பட்ட ஒரு தோசைக் கல்லில் மாவை இட்டுக் கைகளால் அழுத்தி மெல்லிய ரொட்டியாகத் தட்டவேண்டும். சிறிய அளவு எண்ணெயை ரொட்டி முழுவதும் தடவி, ரொட்டியை பொன்நிறமாகும்வரை வேகவைக்கப்படுகிறது. இப்போது அக்கி ரொட்டி சூடாக பரிமாறப்படுகிறது, சட்னியை தொட்டுக்கொண்டு சாப்பிடலாம். அக்கி ரொட்டியானது வெண்ணெய் அல்லது நெய் ஆகியவற்றைச் சேர்த்தும் செய்யலாம். இரவில் மிச்சமாகும் சோற்றையும் அதற்கு இணையாக அரிசி மாவையும் சேர்த்து அரைத்துக் கொண்டு அதில் தேவையான அளவு உப்பு, தண்ணீர் சேர்த்துப் பிசைந்து தோசைக்கல்லில் இட்டு ஒரு பக்கம் சுட்ட பின்னர் அந்த ரொட்டியை எடுத்து இடுக்கியின் துணையுடன் அப்படியே அடுப்பில் உள்ள தீயில் வாட்டி வேகவைத்தும் வேறுமுறையில் செய்து பரிமாறுவார்கள்.

மேற்கோள்கள்

இதையும் காண்க 
 ராகி ரொட்டி
கர்நாடக சமையல்
உரொட்டிகள்
இரஞ்சன் ராய் டேனியல்

இரஞ்சன் ராய் டேனியல் (Ranjan Roy Daniel) (11 ஆகத்து 1923 – 27 மார்ச்சு 2005) நாகர்கோவிலில் பிறந்த இந்திய இயற்பியலாளர் ஆவார். இவர் அண்டக் கதிர் மற்றும் விண் இயற்பியல் துறைகளில் பணிபுரிந்தவர் ஆவார். இவர் டாட்டா அடிப்படை ஆராய்ச்சி கழகத்தின் இயக்குநர் மற்றும் தலைவர் ஆவார். 1976 ஆம் ஆண்டில் இவர் இந்தியப் பிரதமர் இந்திரா காந்தியின் முதன்மை ஆலோசகராகப் பணியாற்றினார். இவர் ஓமி பாபாவுடன் இணைந்து அண்டவியல் கதிர்கள் பற்றிய தளத்தில் 23 ஆண்டுகள் பணியாற்றியவர் ஆவார்.

அறிவியல் மற்றும் பொறியியல் துறைகளில் இவரது பங்களிப்புகளுக்காக 1992 ஆம் ஆண்டில் இந்திய அரசால் சிறந்த குடிமக்களுக்கு வழங்கப்படும் உயரிய விருதுகளில் ஒன்றான பத்ம பூசண் விருது இவருக்கு வழங்கப்பட்டது.

மேற்கோள்கள்

வெளி இணைப்புகள்
 Works by Daniel, R. R. (Ranjan Roy) WorldCat

1926 பிறப்புகள்
2005 இறப்புகள்
இந்திய வானியற்பியலாளர்கள்
கன்னியாகுமரி மாவட்ட நபர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
குலசேகரம்

குலசேகரம் என்பது இந்தியாவின் தமிழ்நாட்டிலுள்ள கன்னியாகுமரி மாவட்டத்தில் அமைந்துள்ளது.

மார்த்தாண்டத்திற்கு அடுத்து   இம்மாவட்டத்தில் மிக முக்கியமான வணிக மையங்களில் இதுவும் ஒன்றாகும். குலசேகரத்திற்குள் ஒட்டுமொத்த பண பரிமாற்றம் 25 மில்லியனுக்கும் மேலானது என்று கருதப்படுகிறது. குலசேகரத்தில் பல ரப்பர் தோட்டங்கள் உள்ளன; அங்கு உயர்ந்த தரம் கொண்ட ரப்பர் மரங்கள் விளைகின்றன. இது நகரின் முக்கிய வருவாய் ஆதாரமாக உள்ளது.

கடல் மட்டத்திலிருந்து சுமார் 122 மீட்டர் உயரத்தில் அமைந்துள்ள குலசேகரம் பகுதியின் புவியியல் ஆள்கூறுகள்,  ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற மகாவிஷ்ணு கோயில் மற்றும் சாஸ்தா கோயில் ஆகியவை குலசேகரம் பகுதியில் அமைந்துள்ளன. மேலும், அச்சாலீசுவரர் கோயில் குலசேகரத்தில் அமையப் பெற்றுள்ளது.

சொற்பிறப்பு 
குலசேகரம் என்பது கேரளாவைச் சார்ந்த ஒரு வம்சத்தின் பெயராகும், அதன் பெயர் பெறப்பட்டிருக்கலாம்.

நிர்வாகம் 
குலசேகரம் கன்னியாகுமரி மாவட்டத்தில் உள்ள ஒரு நகர பஞ்சாயத்து ஆகும். பஞ்சாயத்தில் 18 வார்டுகள் உள்ளன. தேர்ந்தெடுக்கப்பட்ட கவுன்சிலர்கள் தங்கள் வார்டுகளின் வளர்ச்சிக்கு பொறுப்பாளிகள். வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.

பாதுகாப்பு

காவல் நிலையம் 
குலசேகரம் காவல் நிலையம் அரசுமூட்டில் அமைந்துள்ளது.

தீ கட்டுப்பாடு 
தீ கட்டுப்பாட்டு நிலையம் ஈஞ்சக்கோடு எனும் பகுதியில் அமைந்துள்ளது.

சுற்றுலா 
 கன்னியாகுமரி மாவட்டத்தில் உள்ள பல்வேறு சுற்றுலா தலங்களுக்கிடையேயான முக்கிய இடமாக இது விளங்குகிறது. திற்பரப்பு, மாத்தூர் தொட்டிபாலம், பேச்சிப்பாறை அணை, பெருஞ்சாணி நீர்த்தேக்கம் மற்றும் கோதையாறு அணை. திற்பரப்பு நீர்வீழ்ச்சிகளும், பேச்சிப்பாறை அணைகளும் மாவட்டத்தில் உள்ள முக்கிய சுற்றுலா தலங்களாகும். கோதையாறு பகுதியில் ஒரு நீர்மின்சார நிலையம்  உள்ளது அது அடர்ந்த காட்டு பகுதியில் அமைந்துள்ளது.

கல்வி 
குறிப்பாக மருத்துவ ஆய்வுகளில்.தமிழ்நாட்டின் கல்வி வரைபடத்தில் குலசேகரம் முக்கிய இடம் வகிக்கிறது, மூன்று மருத்துவக் கல்லூரிகள், நான்கு செவிலியா்  பயிற்சி மருத்துவ கல்லூரிகள் மற்றும் பிற கல்லூரிகள் மற்றும் பள்ளிகளும் இந்த நகரில் அமைந்துள்ளது.

மருத்துவ கல்லூரிகள் 
 ஸ்ரீ ராமகிருஷ்ணா மருத்துவக் கல்லூரி, இயற்கை மருத்துவம் மற்றும் யோக அறிவியல்
 ஸ்ரீ மூகாம்பிகா மருத்துவ அறிவியல் நிறுவனம் (SMIMS) 
 சாரதா கிருஷ்ணா ஹோமியோபதி மருத்துவக் கல்லூரி

பல் மருத்துவ கல்லூரிகள் 
 ஸ்ரீ மூகாம்பிகா இன்ஸ்டிடியூட் ஆப் டென்டல் சயின்சஸ்

கலை & அறிவியல் 
 ஸ்ரீ ராமகிருஷ்ணா கல்வியியல் கல்லூரி
குலசேகரத்தில் 20 க்கும் மேற்பட்ட தனியார் கல்வி நிறுவனங்கள் உள்ளன இவை பல்வேறு நிலைகளில் கல்வியை அளிக்கின்றன..

 G

கன்னியாகுமரி மாவட்டத்திலுள்ள கிராமங்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்